**Referat FAU møte 08.05.2024**

Til stede: Konstituert rektor Morten Bjerkeskaug, Anders, Cathrine, Helga Marie, Helene, Susanne, Idunn.

**Informasjon fra rektor:**

Rektor er tidligere kontaktlærer på sentrum, og kjenner derfor skolen godt. Han har tidligere vært konstituert rektor på Sentrum, de siste årene har han jobbet i skoleadministrasjonen. Han blir værende som konstituert rektor til det er en permanent løsning på plass. Søknadsfristen på den stillingen er 13.5. Taran Undrum og Sigrid Festø-Bjørgen er undervisningsinspektører i faste stillinger fra 1.5.

Reversering av nedleggelsen av Lillås er utfordrende for Sentrum. Skolen styrer nå mot en 2-parallell. Fra høsten starter det 40 nye 1. klassinger på Sentrum skole. Målet er å bruke ressursene effektivt. På 1. og 2. trinn er fokusområdet lesing.

I slutten av mai er lærerkabalen klar, og foreldre og elever vil få beskjed.

På fredag er det 17. mai, Sentrum skole møtes i skolegården kl 10:45 for diverse arrangement og barnetogavgang. 23.- og 24. mai er det foreldremøter og besøksdager for de nye 1. klassingene.

**Saker i FAU**

FAU ønsker å presentere seg på foreldremøtene til høsten. Videre ønsker vi å ha et klassekontaktmøte til høsten, der FAU kan presentere seg og vi velger nytt styre.

På 17. mai arrangerer 4. klasseforeldrene leker i parken fra klokken 13:00 til 15:00. Elevene får informasjon i form av ranselpost, og foreldre vil få melding i Visma. Barna vil få et poengkort, der de får premie for å gjennomføre de ulike postene. FAU har lageret åpent på Sentrum mellom 18-18:30 16. mai, så foreldrene kan hente det de trenger på lageret. 4. trinn har laget pynt til arrangementet i parken.

**Neste møte:**

Satsningsområde for FAU fremover: Vi ønsker et større fokus på midler innad i kommunen. Vi mener at Sentrum skole skiller seg fra de andre skolene i kommunen og ønsker at midlene fordeles mer rettferdig ut ifra elevmassen på de forskjellige skolene. Sosial kompetanse blir også et viktig fokusområde fremover.

*Referent Idunn*